
	1. [bookmark: _Hlk201734058]Klausimas 

	Atsižvelgdami į planuojamus darbus pagal projektą „Standartinių sprogmenų paieškos ir teritorijų išvalymo nuo standartinių sprogmenų paslauga“, norėtume pasitikslinti dėl leidimų, kuriuos, kaip nurodyta dokumentacijoje, turi užtikrinti užsakovas.
Pagal nurodytas sąlygas, darbai vykdomi vadovaujantis šiais Lietuvos Respublikos teisės aktais: Nekilnojamųjų kultūros vertybių apsaugos įstatymu (dėl leidimų dirbti kultūros paveldo vietovėse), krizių valdymo ir civilinės saugos įstatymu, sprogmenų apyvartos kontrolės įstatymu. Taip pat reikalingi sutikimai ir informacija apie teritorijoje esančius inžinerinius tinklus, jeigu darbai apima žemės judinimą ar kitus intervencinius veiksmus.
Norėtume pasiteirauti: į kokias institucijas konkretūs leidimai turi būti pateikiami ir/ar gauti? Ar leidimai bei sutikimai jau yra gauti? Ar galėtumėte pateikti kontaktinius asmenis ar įstaigas, su kuriomis reikia derinti leidimų klausimus?
1. Atsakymas
Užsakovas jau pateikė užklausą dėl galimybės atlikti pirkime nurodytus darbus kultūros paveldo objektuose – pirkime nurodytose teritorijose. Prašymas suderintas su Kultūros paveldo departamento Kauno skyriumi. Sutikimas atlikti darbus gautas (2025-06-04). 
Visais su leidimais ir kita dokumentacija susijusiais klausimais reikia kreiptis į Kauno rajono savivaldybės administracijos Urbanistikos skyrių, vyr. specialistą Žilvinas Rinkšelį.
2. Klausimas 
Taip pat norime pasiteirauti, gal yra galimybe gauti nuotraukas kaip atrodo teritorija? Turima omeny ar jie plokšti (ar šlaitai), ar pelkėti, ar yra medžių, krūmų...
2. Atsakymas
Teritorijas, kurios yra fortifikuotos sudaro gynybiniai grioviai, pylimai, požeminiai statiniai. Teritorijos ilgą laiką buvo apleistos todėl yra apaugusios medžiais, krūmais ir kita savaimine augalija. Grioviai užlieti vandeniu nuolatos arba drėgnuoju metų periodu bei žiemą. Tačiau būtina pabrėžti kad sprogmenų paieškos darbai būtų atliekami tik tose objektų teritorijos dalyse, kurios yra laisvai prieinamos darbams: grioviai nebus sausinami, medžių ir krūmų šalinimas iš užsakovo pusės nėra numatomas, todėl darbai būtų atliekami tik fiziškai prieinamose teritorijų dalyse. 
Daugiau informacijos apie objektus su nuotraukomis galima rasti Kultūros vertybių registro duomenų bazėje: 
III-ias fortas: https://kvr.kpd.lt/#/static-heritage-detail/E0CCF04E-5BDC-4CB3-87B0-53514AA70C47 
Forto liekanos: https://kvr.kpd.lt/#/static-heritage-detail/8419D574-58E8-4990-97D6-6FB703A01317 
3. Klausimas 
Sprogmenų paieškos ir teritorijų išvalymo nuo sprogmenų veikla yra rizikinga tiek ją vykdantiems asmenims, tiek aplinkiniams asmenims ir turtui. Paprastai Lietuvoje tokią veiklą vykdo tik specialius mokymus baigę ir nuolat kvalifikaciją atnaujinantys specialistai bei šioje veikloje besispecializuojančios įmonės. Pirkimo sąlygose nematome jokių reikalavimų kvalifikacijai sprogmenų paiešką ir išvalymą atliekantiems asmenims ir įmonėms. Prašome patikslinti:
- ar sprogmenų paiešką ir teritorijų išvalymą gali atlikti bet koks žmogus, ar tik tam tikrus kvalifikacinius reikalavimus atitinkantis specialistas (jeigu taip – kokie kvalifikaciniai reikalavimai yra keliami?).
- ar sprogmenų paiešką ir teritorijų išvalymą gali atlikti bet kuris juridinis asmuo, ar tik tam tikrus kvalifikacinius reikalavimus atitinkantis subjektas (jeigu taip – kokie kvalifikaciniai reikalavimai yra keliami?). 
3. Atsakymas
Kvalifikacijos reikalavimas nurodytas koreguotose pirkimo sąlygose. 
4. Klausimas
Pirkimo sąlygose nurodyta, kad atlikus patikrinimą ir teritorijos išvalymą, užsakovui pateikiamas sertifikatas ar kitas paslaugos atlikimo patvirtinimą atitinkantis dokumentas, kuriuo pažymima, kad patikrintoje teritorijoje nėra sprogmenų. Sertifikatas turi būti parengtas ir patvirtintas likusių nuo karo sprogmenų paieškos, identifikavimo ir paruošimo pašalinimui darbų vadovo. Ar likusių nuo karo sprogmenų paieškos, identifikavimo ir paruošimo pašalinimui darbų vadovas gali būti bet koks žmogus, ar tik tam tikrus kvalifikacinius reikalavimus atitinkantis specialistas (jeigu taip – kokie kvalifikaciniai reikalavimai yra keliami?).
4. Atsakymas 
Kvalifikacijos reikalavimas nurodytas koreguotose pirkimo sąlygose.

